แจ้งจับคลินิก ทำนมเน่า อดีตสาวแบงก์
ใช้ฟิลเลอร์ฉีด กระทบตกงาน ให้เงิน1.5แสน เป็นค่าปิดปาก,อดีตสาวแบงก์โร่แจ้งความกองปราบฯ ดำเนินคดีคลินิกความงามชื่อดังย่านสีลม มีดาราหลายคนไปใช้บริการ แฉแหลกตัดสินใจฉีดฟิลเลอร์เสริมอกตั้งแต่ปี 2555 สนนราคา 1.2 แสนบาท เพราะการันตีว่าไม่มีอันตราย แต่หลังจากนั้นเริ่มผิดปกติ ปี 2557 มีอาการปวดและบวมที่ท้องน้อยกลับไปหาหมอที่คลินิกเดิม พบมีหนองและฟิลเลอร์ไหลไปรวมกันอยู่ที่ท้องน้อยต้องดูดทิ้งเสียเงินอีก 6 หมื่น พอตั้งครรภ์คลอดลูกด้วยการผ่าตัด หมอแจ้งว่าพบสารฟิลเลอร์ตกค้างอยู่ในช่องท้องจำนวนมากต้องรักษาต่อเนื่อง คลินิกศัลยกรรมส่งคนมาเยี่ยมพร้อมเงินช่วยเหลือ 1.5 แสนบาท ต้องเซ็นสัญญาว่าจะไม่ฟ้อง หลังจากนั้นชีวิตไม่เหมือนเดิม ทั้งให้นมลูกไม่ได้ ต้องออกจากงานธนาคาร ตั้งใจเอาเรื่องให้ถึงที่สุด,สาวแจ้งความเอาผิดคลินิกศัลยกรรมเสริมความงามรายนี้ เปิดเผยขึ้นที่กองบังคับการปราบปราม (บก.ป.) เมื่อเวลา 10.30 น. วันที่ 20 ส.ค. น.ส.นวรัตน์ คงบำรุง อายุ 27 ปี อดีตพนักงานธนาคารแห่งหนึ่ง พร้อมด้วย น.ส.ศรัณยา หวังสุขเจริญ ทนายความ เข้าพบ ร.ต.อ.ศุภชัย ชาติมนตรี รอง สว. (สอบสวน) กก.1 บก.ป. แจ้งเอาผิดคลินิกเสริมความงามชื่อดังแห่งหนึ่งย่านสีลม ข้อหากระทำการโดยประมาทให้ผู้อื่นได้รับบาดเจ็บสาหัส และข้อหาฉ้อโกงประชาชน หลัง น.ส.นวรัตน์ตัดสินใจไปใช้บริการฉีดสารฟิลเลอร์เต้านมที่คลินิกดังกล่าว ต่อมาเกิดอาการอักเสบและเน่าทำให้ได้รับความเสียหาย โดยนำเอกสารการตรวจร่างกายจากโรงพยาบาลและเอกสารที่เกี่ยวข้องมามอบให้กับพนักงานสอบสวนไว้เป็นหลักฐานประกอบการพิจารณาดำเนินคดี,น.ส.ศรัณยา หวังสุขเจริญ ทนายความกล่าวว่า เมื่อปี 2555 ผู้เสียหายไปใช้บริการเสริมความงามที่คลินิกดังกล่าวโดยการฉีดสารฟิลเลอร์ที่เต้านมราคา 120,000 บาท เนื่องจากคลินิกดังกล่าวโฆษณาว่าสารฟิลเลอร์ที่ใช้ฉีดแล้วไม่มีอันตราย เมื่อฉีดไปแล้วกลับพบความผิดปกติ ต่อมาปี 2557 เกิดอาการปวดและบวมที่ช่องท้องจึงกลับไปพบหมอที่คลินิกเดิม หลังตรวจแล้วพบว่ามีหนองและสารฟิลเลอร์ไหลลงมารวมที่ช่องท้อง หมอต้องรักษาด้วยการดูดสารฟิลเลอร์ออกเสียค่าใช้จ่ายเพิ่มเติมอีก 60,000 บาท นอกจากนี้ คลินิกยังแนะนำให้เสริมเต้านมซิลิโคนราคา 100,000 บาท น.ส.นวรัตน์ตกลงทำศัลยกรรมเพิ่มเติมอีก,ต่อมาเมื่อปี 2560 ผู้เสียหายเกิดตั้งครรภ์และผ่าตัดคลอดลูก แพทย์ที่ผ่าตัดแจ้งหลังคลอดว่า พบสารฟิลเลอร์อยู่ในช่องท้องจำนวนมาก ต้องรักษาตัวกับโรงพยาบาลอย่างต่อเนื่อง หมดค่าใช้จ่ายไปเกือบ 500,000 บาท ตัวแทนคลินิกที่ฉีดสารฟิลเลอร์ให้เข้ามาเยี่ยม พร้อมมอบเงินช่วยเหลือ 150,000 บาท แต่ให้เซ็นสัญญาเป็นข้อตกลงไว้ว่าจะไม่แจ้งความดำเนินคดี ครั้งนั้นผู้เสียหายจำยอมรับเงินจำนวนดังกล่าว เนื่องจากจำเป็นต้องใช้เงินรักษาตัว น.ส.ศรัณยากล่าว,ด้าน น.ส.นวรัตน์ผู้เสียหายกล่าวว่า ช่วงหลังคลอดลูกได้รับความเดือดร้อนอย่างมาก เนื่องจากให้นมลูกได้เพียงแค่ 1 เดือนเท่านั้นจำเป็นต้องหยุด เนื่องจากต้องรักษาตัวจากการฉีดฟิลเลอร์ต่อ อีกทั้งตั้งแต่เกิดเรื่องการใช้ชีวิตไม่เหมือนเดิมอีกต่อไป ต้องออกจากงานที่ธนาคารเพื่อมารักษาตัวจากกรณีดังกล่าว ส่วนสาเหตุที่ตัดสินใจทำศัลยกรรมกับคลินิกดังกล่าว เนื่องจากเห็นว่าคลินิกแห่งนี้ค่อนข้างน่าเชื่อถือ มีดารานักแสดงหลายคนเข้าไปใช้บริการ ไม่คาดคิดว่าจะเกิดเรื่องแบบนี้ ทั้งนี้ อยากจะให้เจ้าหน้าที่ที่กองปราบปรามดำเนินคดีคลินิกแห่งนี้ให้ถึงที่สุด,เบื้องต้น ร.ต.อ.ศุภชัย ชาติมนตรี สอบปากคำ น.ส.นวรัตน์อย่างละเอียด พร้อมรวบรวมหลักฐานที่ผู้เสียหายนำมามอบให้ ก่อนส่งเรื่องให้ผู้บังคับบัญชาทราบเพื่อพิจารณาสั่งการต่อไป
อดีตสาวแบงก์โร่แจ้งความกองปราบฯ ดำเนินคดีคลินิกความงามชื่อดังย่านสีลม มีดาราหลายคนไปใช้บริการ แฉแหลกตัดสินใจฉีดฟิลเลอร์เสริมอกตั้งแต่ปี 2555 สนนราคา 1.2 แสนบาท
คลินิกความงาม,ฟิลเลอร์เสริมอก,ทำนมเน่า,นวรัตน์ คงบำรุง,ข่าวหน้า 1